סדנאות אפרים

**סדנאות אפרים** (או **סדנאות קישון**) הוא מתחם תפעול ותחזוקה של רכבת ישראל בחיפה, המצוי בסמיכות לתחנת הרכבת חוצות המפרץ, שטחו הוא כ-465 דונם. במסגרת תוכנית תשתית לאומית (תת"ל) מס' 45 יורחב המתחם ויותאם לקליטה ותחזוקה של מערך הרכבות החשמליות.

המתחם מתוכנן להיות נקודת הקצה הצפונית של המסילות המהירות בין אזור חיפה ודרומה במסגרת תת"ל 65.

במתחם הסדנאות מקודמת תוכנית למבנה שו"ב קבוע, מבנה מסילאים, רציף מכין, מחסנים לוגיסטים ושלושה מבני תחזוקה באזור הצפוני של המתחם (H).

## היסטוריה
שמאל|ממוזער|250px|מפת מתחם התחזוקה
שמאל|ממוזער|250px|בית מלאכה לתיקון קטרי רכבת (מוסך H) בחיפה, 1945
שמאל|ממוזער|250px|ציוד הנדסי מסילתי בעבודות השדרוג של הסדנאות, מאי 2022
[ממוזער|שמאל|[בומברדיה דאבל דק קוץ'|קרון דאבל דק וחוגונים במתחם התחזוקה]]
סדנאות קישון (אפרים) נבנו על ידי שלטונות הבריטים בשנת 1932 עבור הרכבת המנדטורית. מיקומן איפשר טיפול גם בקטרי המסילה התקנית וגם בקטרי המסילה הצרה (של רכבת העמק). עד לבניית הסדנאות נאלצה החברה לשלוח קטרים לקנטרה כאשר נדרשו תיקונים גדולים.

בי"ט בסיוון תש"ו (17 ביוני 1946) ביצעו אנשי ארגון לח"י את ההתקפה על בתי המלאכה של הרכבת, במסגרת תנועת המרי העברי נגד השלטון הבריטי בארץ ישראל. ההתקפה הסבה נזק כבד לבתי המלאכה של הרכבת. 11 מלוחמי הלח"י נהרגו בפעולה.

בתאריך 24 באוקטובר 1962 שינו את שמן של הסדנאות מ"סדנאות קישון" ל"סדנאות אפרים", על שמו של אפרים רובינוביץ (רביב), שהיה מראשוני עובדי הסדנאות וממנהליה. אפרים רובינוביץ עבד בימי השלטון המנדטורי ברכבת במשך תקופה מסוימת כדווד יהודי יחיד בין מאות פועלים ערביים. הוא החדיר פועלים יהודים לעבודת הרכבת ועשה רבות בבתי המלאכה ומחוצה להם למען הכשרתם. עם הקמת המדינה נתמנה כחבר הוועדה המיוחדת שתכננה את הפעלתה מחדש של הרכבת על ידי השלטון הישראלי.

## תיאור המתחם
במרכז המתחם נמצא מוסך H, אחד המבנים הוותיקים במתחם שקיבל את שמו בגלל צורתו. דרום-מזרחית לו נמצא בנין המשרדים המיועד לשימור, משרת כיום את חטיבת הנייד של רכבת ישראל. בדרום המתחם, ליד שער הכניסה של המסילה נמצא בית מסילאים. בחלק המזרחי של המתחם נמצאות מסילות הדיור ורציפי תדלוק רכבות.

### גלריה

קובץ:Kishon Workshops depot H 2.jpg|מוסך H, חלק האמצעי
קובץ:Kishon Workshops depot H 3 (cropped).jpg|חזית מוסך H
קובץ:Kishon Workshops depot H moving bridge (cropped).jpg|הגשר המעביר הצפוני (Transfer table or traverser). על הגשר נמצאת מסילה ועליה הציוד הנייד שמוכנס למוסך באמצעות קטר עיתוק. הגשר נע על מסילות שנמצאות לכל אורכו של מוסך ה-H. הוא מאפשר את הכנסתו של קרון או קטר בודד למוסך בכל פעם.
קובץ:Kishon Workshops Beit Mesilaim (cropped).jpg|מבנה מסילאים
קובץ:0 Kishon Workshops 02.jpg|סדנאות הקישון, מסילות הדיור, מרץ 2022
קובץ:Kishon Workshops Roundabout before Main Gate.jpg|כיכר הכניסה ליד השער הראשי לסדנאות
קובץ:Kishon Workshops spur line through the main gate.jpg|השער והמסילה הנכנסת למתחם הסדנאות
קובץ:Kishon Workshops spur line to refueling area.jpg|השער והמסילה הנכנסת לרציף מכין
קובץ:Kishon Workshops.jpg|פיצול שלוחה לסדנאות הקישון מהמסילה הראשית לעכו
קובץ:PikiWiki Israel 41561 Transport in Israel .JPG|חוגונים במתחם התחזוקה, 2015


## פרויקט השדרוג של סדנאות הקישון
הפרויקט מתוכנן להתבצע בשני שלבים: שלב א' ושלב ב', במסגרת הפרויקט יוקמו וישודרגו מעל 30 מבנים שונים, ייסללו 33 ק"מ של מסילות, ייסללו דרכים, יוקמו שני מוסכים חדשים: מוסך לנייד חשמלי ומוסך לקרונועי IC, בנוסף יורחב מוסך קיים (מוסך H), יוקם מבנה שו"ב וייבנו מחסנים ומשרדים. כמו כן, הפרויקט כולל שימור של מספר מבנים היסטוריים אשר נמצאים במתחם. עלותו המתוכננת של הפרויקט היא 1.3 מיליארד ש"ח והוא עתיד להסתיים ב-2026.

## קישורים חיצוניים

*תת”ל/45, הודעת משרד האוצר: תוכנית לשדרוג ולהרחבת מתחם “סדנאות אפרים”: הות”ל אישרה תוכנית לשדרוג מתחם התפעול והתחזוקה של רכבת ישראל בחיפה והתאמתו לצורכי המסילות והרכבת החשמלית, אתר חי פה
* 
* סקירת פרויקט השדרוג של סדנאות הקישון באתר CivilEng

## הערות שוליים

קטגוריה:חיפה: מבנים
קטגוריה:תפעול רכבות ברכבת ישראל